ભારતમાં બ્લોગિંગ ક્રાંતિના પ્રણેતા તરીકે જેમનું નામ લેવાય છે તેવા અમિત અગ્રવાલ ભારતની જ આઈઆઈટી માંથી કોમ્પ્યૂટર સાયન્સમાં એન્જીનીયરીંગની ડિગ્રી ધરાવે છે, ૨૦૦૪માં ભારતના પ્રથમ ટેકનોલોજી અને વ્યવસાયિક બ્લોગર બનવા માટે તેમણે નોકરી છોડી દીધી. તેઓ વોલ સ્ટ્રીટ જર્નલ ભારત માટે અંગત વપરાશની ટેકનોલોજી વિશેની કટાર લખે છે અને ઉપરોક્ત કડી પરનો તેમનો ટેકનોલોજી વિશેનો બ્લોગ ડિજીટલ ઈંસ્પિરેશન ખૂબ વંચાતો, પ્રચલિત અને નામના પામેલ બ્લોગ છે જેમાં તે કોમ્પ્યૂટર એપ્લિકેશન્સ વિશે, વિવિધ ગેજેટ્સ વિશે અને વેબ ઉપયોગ વિશે લખે છે. અંગત વપરાશમાં ઉપયોગી ટેકનોલોજી વિશે તેમણે ફાઈનાન્સીયલ એક્સપ્રેસ, આઊટલુક સામયિક અને હિન્દુસ્તાન ટાઈમ્સ વગેરેમાં પણ લખ્યું છે.